CELEX: 62015CN0125
Language: fi
Date: 2015-03-11 00:00:00
Title: Asia C-125/15 P: Valitus, jonka Euroopan unionin tuomioistuin on tehnyt 11.3.2015 unionin yleisen tuomioistuimen (kolmas jaosto) asiassa T-577/14, Gascogne Sack Deutschland ja Gascogne v. Euroopan unioni, 2.2.2015 antamasta määräyksestä

11.5.2015   
            
            
               FI
            
            
               Euroopan unionin virallinen lehti
            
            
               C 155/15
            
         Valitus, jonka Euroopan unionin tuomioistuin on tehnyt 11.3.2015 unionin yleisen tuomioistuimen (kolmas jaosto) asiassa T-577/14, Gascogne Sack Deutschland ja Gascogne v. Euroopan unioni, 2.2.2015 antamasta määräyksestä
   (Asia C-125/15 P)
   (2015/C 155/17)
   Oikeudenkäyntikieli: ranska
   
      Asianosaiset
   
   
      Valittaja: Euroopan unionin tuomioistuin (asiamiehet: A. V. Placco ja E. Beysen)
   
      Muut osapuolet: Gascogne Sack Deutschland GmbH ja Gascogne
   
      Vaatimukset
   
   
               —
            
            
               unionin yleisen tuomioistuimen (kolmas jaosto) asiassa T-577/14, Gascogne Sack Deutschland ja Gascogne v. Euroopan unioni, 2.2.2015 antama määräys on kumottava siltä osin kuin siinä hylättiin toinen, kolmas ja neljäs kohta Euroopan unionin tuomioistuimen unionin yleiselle tuomioistuimelle sen työjärjestyksen 114 artiklan nojalla esittämään hakemukseen sisältyneistä vaatimuksista
            
         
               —
            
            
               edellä mainitut vaatimukset on hyväksyttävä, eli
               
                           —
                        
                        
                           ensisijaisesti asia on ratkaistava lopullisesti jättämällä Gascogne Sack Deutschland GmbH:n ja Groupe Gascogne S.A:n vahingonkorvauskanne tutkimatta sen vuoksi, että kannetta on ajettu Euroopan unionin tuomioistuinta vastaan (unionin edustajana)
                        
                     
                           —
                        
                        
                           toissijaisesti, mikäli unionin tuomioistuin katsoisi, ettei se seikka, että mainittua kannetta on ajettu Euroopan unionin tuomioistuinta eikä komissiota vastaan (unionin edustajana), ratkaise kanteen tutkittavaksi ottamisen edellytyksiä vaan unionin yleisen tuomioistuimen olisi Euroopan unionin tuomioistuimen siellä esittämän oikeudenkäyntiväitteen johdosta pitänyt määrätä asianosaisseuraannosta, jossa komissio tulee vastaajaksi Euroopan unionin tuomioistuimen tilalle, asia on palautettava unionin yleiseen tuomioistuimeen Gascogne Sack GmbH:n ja Groupe Gascogne S.A:n vahingonkorvauskanteen ratkaisemiseksi unionin tuomioistuimen ratkaisemien oikeusseikkojen mukaisesti
                        
                     
         
               —
            
            
               Gascogne Sack Deutschland GmbH ja Groupe Gascogne S.A. on velvoitettava korvaamaan Euroopan unionin tuomioistuimen oikeudenkäyntikulut ensimmäisessä oikeusasteessa ja muutoksenhakumenettelyssä.
            
         
      Oikeudelliset perusteet ja pääasialliset perustelut
   
   Valittaja vetoaa valituksensa tueksi kahteen perusteeseen, joista ensimmäinen koskee unionin edustamista sen tuomioistuimissa koskevien sääntöjen noudattamatta jättämistä ja toinen unionin yleiselle tuomioistuimelle kuuluvan perusteluvelvollisuuden laiminlyöntiä.
   Ensimmäisen valitusperusteen, joka koskee unionin edustamista sen tuomioistuimissa koskevien sääntöjen noudattamatta jättämistä, yhteydessä Euroopan unionin tuomioistuin huomauttaa, että koska ei ole olemassa nimenomaisia sääntöjä unionin edustamisesta sen tuomioistuimissa käsiteltäessä SEUT 268 artiklan perusteella nostettuja kanteita, tätä edustamista koskevat säännöt on johdettava tuomiovallan käyttämiseen sovellettavista yleisistä periaatteista ja tarkemmin sanottuna hyvän oikeudenkäytön sekä tuomioistuimen riippumattomuuden ja puolueettomuuden periaatteista.
   Toisen valitusperusteensa yhteydessä valittaja katsoo, että valituksenalaisessa määräyksessä on laiminlyöty perusteluvelvollisuus, koska siinä ei ole erikseen vastattu unionin yleisessä tuomioistuimessa esitettyihin perusteluihin, jotka kohdistuivat asiassa C-40/12 P, Gascogne Sack v. komissio (1), ja asiassa C-58/12 P, Groupe Gascogne v. komissio (2), annettujen tuomioiden ulottuvuuteen.
   
      (1)  EU:C:2013:768
   
      (2)  EU:C:2013:770